দক্ষিণ সুরমার টিকটিকি ও তীর জুৃয়া খেলা সাথে জড়িত ও মুল হোতাকে আবুল কাসেম। বাবনা পয়েন্ট সংলগ্ন জিঞ্জির শাহ (র.) মাজার ও তার আশেপাশের এলাকা জুড়ে তার টিকটিকি ও তীর জুয়ার অধিপত্য। এমনকি রেলওয়ে কলোনীতে তার বাসায় স্ত্রীর নেতৃত্বে তার আরেকটি তীর জুয়ার বোর্ড রয়েছে। সে লক্ষীপুর জেলার গন্ডবপুর গ্রামের মৃত কালু মিয়ার ছেলে। স্থানীয়রা জানান, জুয়াড়ি আবুল কাসেম দীর্ঘ দিন থেকে দক্ষিণ সুরমার বাবনা পয়েন্ট সংলগ্ন জিঞ্জির শাহ (র.) মাজারের পাশে তীর জুয়া পরিচালনা করে আসছিল। তার অধিনে রয়েছে প্রায় শতাধিক প্রতারক চক্র। তাদের নেতৃত্বে দীর্ঘদিন থেকে এই তীর খেলা পরিচালনা করে আসছে। তার নিয়ন্ত্রনে বাবনা পয়েন্ট জিঞ্জির শাহ মাজারসহ গুরুত্বপূর্ণ কিছু পয়েন্টে জুয়া খেলা পরিচালিত হয়। প্রশাসন যদি নিয়মিত ওই সব চিহ্নিত জুয়ার আসরে অভিযান চালায় এবং তীর জুয়ার সাথে জড়িতদের আটক করে আইনের আওতায় নিয়ে আসে এবং দৃষ্টান্তমূলক শাস্তি প্রদান করে তাহলে তীর জুয়া নিয়ন্ত্রন করা সম্ভব। বার বার পুলিশ তাকে গ্রেফতার করলেও আইনী প্রক্রিয়া বেরিয়ে এসে আবারও যুবসমাজ ধ্বংসকারী সর্বনাশা তীর জুয়া আবারও শুরু করে। দক্ষিণ সুরমা থানা এলাকা তীর জুয়া মুক্ত করতে আইনশৃঙ্খলাবাহিনী অভিযান পরিচালনা করলেও তা থেমে নেই। দক্ষিণ সুরমা উপজেলার তীর ও টিকটিকি গডফাদার আবুল কাশেমের দিনের শুরুটা হয় শীলং তীর খেলা দিয়ে এবং শেষ হয় তাস তথা জোয়া খেলার মধ্য দিয়ে। এই খেলায় বেশির ভাগ মানুষ দিন মজুর যারা সারা দিন রিকশা চালিয়ে কঠোর পরিশ্রম করে যা টাকা রোজগার করে তা জোয়ার আসরে দিয়ে পকেট ফাঁকা করে চাল ডাল না নিয়ে গরে ফিরে ‘শিলং তীর’র আর তিন তাসি নামক জুয়ার ভয়ঙ্কর ছোবলে সর্বস্বান্ত করে ছাড়ছে কাশেম চক্র। স্থানীয়রা জানান, আমরা তীর খেলা বন্ধ সমাজিক আন্দোলন গড়ে তুলেও তাতে কাজ হচ্ছে না। কাশেম চক্র কোন ভাবে সফল হতে দিচ্ছে না। তারা ক্রমাগত ভাবে তীর খেলার পাশাপাশি রাতে তাসের খেলা অব্যাহত রেখেছে। এসব বিষয়ে প্রশাসনকে জোড়ালো ভূমিকা নেওয়ার জন্য অনুরোধ করেন স্থানীদের। জোয়ার টাকা জোগাড় করতে প্রতিনিয়ত দক্ষিন সুরমা এলাকায় বাড়ছে অপরাধ এর জন্য মারামারি, চুরি, ডাকাতি সহ অপরাধ বেড়ে গেছে যে কোন সময়ের থেকে বেশি। কাশেম সিন্ডিকেট এজেন্টরা নানা কৌশলে মানুষকে এই জুয়ার খেলার দিকে ধাবিত করছে বলে স্থানীয় সূত্র জানান।